તા. ૩૧ ઓગસ્ટથી ૪ સપ્ટેમ્બર સુધી સ્વામીશ્રીએ યુ.એસ.એ.ના ટેક્સાસ રાજ્યમાં ડલાસના હરિભક્તોને પોતાના દિવ્ય સાંનિધ્યનો લાભ આપ્યો હતો. ડલાસ એટલે સ્વામીશ્રીનું ગોકુળિયું સત્સંગ મંડળ. હાલનું મંદિર નાનું પડતાં નવી જમીન ખરીદીને ત્યાં મંદિર નિર્માણ થઈ રહ્યું છે. નિર્માણાધીન હરિમંદિર મૂર્તિપ્રતિષ્ઠા નિમિત્તે સ્વામીશ્રી પધાર્યા હોઈ સ્વામીશ્રીનો લાભ લેવા સમગ્ર સાઉથ-વેસ્ટ રિજિયનના હજારો હરિભક્તો ઊમટ્યા હતા.